2015 m. gruodžio 16 d. Bendrojo Teismo sprendimas byloje Air Canada / Komisija
(Byla T-9/11)1
(Konkurencija – Karteliai – Europos krovininio oro transporto rinka – Susitarimai ir suderinti veiksmai, susiję su įvairiais kainos už krovinių vežimo oro transportu paslaugas elementais (papildomas kuro apmokestinimas, papildomos saugumo rinkliavos, atsisakymas mokėti komisinius už papildomą apmokestinimą) – SESV 101 straipsnis, EEE susitarimo 53 straipsnis ir Bendrijos ir Šveicarijos susitarimo dėl oro transporto 8 straipsnis – Pareiga motyvuoti)
Proceso kalba: anglų
Šalys
Ieškovė: Air Canada (Kvebekas, Kanada), atstovaujama solisitorių S. Kim, H. Bignall, J. Pheasant ir T. Capel
Atsakovė: Europos Komisija, atstovaujama iš pradžių S. Noë ir N. von Lingen, vėliau J. Bourke ir S. Noë, ir galiausiai A. Dawes ir H. Leupold, padedamų baristerio G. Peretz
Dalykas
Prašymas panaikinti 2010 m. lapkričio 9 d. Komisijos sprendimą C(2010) 7694 final dėl procedūros pagal SESV 101 straipsnį, EEE susitarimo 53 straipsnį ir Europos bendrijos ir Šveicarijos Konfederacijos susitarimo dėl oro transporto 8 straipsnį (byla C/39258 – Krovininis oro transportas) tiek, kiek jis susijęs su ieškove, ir, nepatenkinus šio prašymo, sumažinti jai skirtos baudos dydį.
Rezoliucinė dalis
1.    Panaikinti 2010 m. lapkričio 9 d. Komisijos sprendimą C(2010) 7694 final dėl procedūros pagal SESV 101 straipsnį, EEE susitarimo 53 straipsnį ir Europos bendrijos ir Šveicarijos Konfederacijos susitarimo dėl oro transporto 8 straipsnį (byla COMP/39258 – Krovininis oro transportas), kiek jis susijęs su Air Canada.
2.    Atmesti likusią ieškinio dalį.
3.    Europos Komisija padengia savo ir Air Canada patirtas bylinėjimosi išlaidas.
____________
1 OL C 72, 2011 3 5.